Elektronicky

Všetkým záujemcom

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Váš list číslo/zo dňa Naše číslo Vybavuje/linka Banská Bystrica

ID 1264/2020 Kapustová /048/4325 572 13.07.2020

Vec

**Odpoveď na žiadosť o vysvetlenie k zákazke :**

„SOŠ služieb a lesníctva, Banská Štiavnica – Rekonštrukcia okien a dverí“

Na základe doručených žiadostí o vysvetlenie zo dňa 13.07.2020 a v súlade s § 48 zákona číslo 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon“), Vám zasielame nasledovné vysvetlenie k súťažným podkladom:

**Otázka č.1**

Na základe vami zaslanej odpovede žiadosti na vysvetlenie k súťažným podkladom č. 11 nepovoľujete alternatívne riešenie (citujem:"Verejný obstarávateľ požaduje naceniť predložený výkaz výmer a riešenie navrhnuté v projektovej dokumentácii. Vymurovanie otvorov a narušenie fasády budovy nie je prípustné.") , ale v odpovedi žiadosti na vysvetlenie k súťažným podkladom č. 9 alternatívne riešenie povoľujete (citujem:"Z bezpečnostného aj ekonomického hľadiska a vzhľadom na rozmer okennej zostavy, je možné pri položke O10 vo forme zostavy použiť alternatívne riešenie a zahrnúť ho do cenovej ponuky aj s popisom daného riešenia a zdôvodnením jeho výhod. Zasklenie požadujeme použiť bezpečnostné obojstranne.  
Pri položke S1 verejný obstarávateľ požaduje bezpečnostné zasklenie obojstranne.")  
Nakoľko sú dané odpovede protichodné, žiadame o vysvetlenie, ktorá z odpovedí teda platí. Verejný obstarávateľ umožňuje, alebo neumožňuje alternatívne riešenie zasklenej zostavy O10 (mimo úpravy na bezpečnostné zasklenie)?

**Otázka č.2**

Chceme sa spýtať, či máme považovať Vaše odpovede pred dátumom 10.07.2020 čas 17.34 / doručenie posledného vysvetlenia na náš email / za bezpredmetné, nakoľko do tohto termínu bolo vysvetlených mnoho položiek týkajúcich sa zákazky, ako napr. bezp. sklo a podobne. Zároveň sa chcem spýtať, či trváte na termíne predkladania ponúk z dôvodu času Vášho posledného vysvetlenia a pracnosti pri príprave ponuky.

**Odpoveď k otázke č.1 a č.2**

Verený obstarávateľ v predchádzajúcich odpovediach k súťažným podkladom uvažoval pri položke O10 zasklená zostava o použití a nacenení bezpečnostného skla.

Po zistení aktuálnych trhových cien a dodatočnej konzultácii s projektantom bola však zistená skutočnosť, že použitím a ocenením takéhoto špeciálneho skla by mohlo dôjsť k tomu, že ponuková cena by mohla byť vyššia ako predpokladaná hodnota zákazky, s čím verejný obstarávateľ ani projektant pôvodne v projekte nepočítal a nepočítalo sa s týmto ani pri vyhlasovaní verejného obstarávania.

Z uvedeného dôvodu mení verejný obstarávateľ pôvodnú odpoveď s tým, že neumožňuje predloženie žiadneho alternatívneho riešenia zasklenej zostavy.

Verejný obstarávateľ je povinný dodržať princíp rovnakého zaobchádzania, princíp nediskriminácie hospodárskych subjektov, princíp transparentnosti, princíp proporcionality a princíp hospodárnosti a efektívnosti. Ponuky všetkých uchádzačov podľa stanovených kritérií musia byť porovnateľné, aby pri vyhodnotení nedošlo k zvýhodneniu niektorého z uchádzačov.

**Záverečné stanovisko k otázke č.1 a č.2 :**

|  |  |  |
| --- | --- | --- |
|  | **Verejný obstarávateľ požaduje oceniť už pôvodne aktualizovanú a zverejnenú Prílohu č.2-Výkaz výmer (uverejnenú dňa 09.07.2020), ktorý bol vypracovaný zodpovednou oprávnenou osobou a je potrebné tiež dodržať riešenie navrhnuté v projektovej dokumentácii.**  **Verejný obstarávateľ teda nepripúšťa žiadne alternatívne riešenie sklenenej zostavy.** |  |

**Ocenená Príloha č.2-Výkaz výmer, okrem ďalších požadovaných dokladov bude súčasťou ponuky každého uchádzača.**

Uchádzač ale samozrejme môže predložiť na základe vlastného uváženia ekvivalent všetkých materiálov a teda aj použitého skla **vyššej kvality** ako sa požaduje v projektovej dokumentácii a v prílohách k tejto zákazke.

**Otázka č.3**

Vo výkaze výmer máme uvedené položky pre plastové aj pre hliníkové okná. Ak teda naceňujeme len plastové, položky s hliníkovými oknami máme nechať ako nulové?

**Odpoveď č.3**

Verejný obstarávateľ požaduje naceniť predložený výkaz výmer a dodržať riešenie navrhnuté v projektovej dokumentácii. V prípade, že budú všetky výplne otvorov nacenené ako plastové, položky týkajúce sa hliníkových kovových konštrukcií je možné oceniť v nulovej sume.

Verejný obstarávateľ zároveň oznamuje všetkým záujemcom, že predlžuje lehotu na predkladanie ponúk.

**Nová lehota na predkladanie ponúk je dňa**

**17.07.2020,do 9:00:00 hod.**

S úctou,

Ľubica Kapustová  
kontaktná osoba verejného obstarávateľa